نفر ماعت

نفر ماعت أو نوفر ماعت، هو أمير مصري، ابن الملك سنفرو، اشتغل وزير فى عهد اخوه الملك خوفو، و كانت معاه ألقاب كتيره مهمه زي: ابن الملك الكبير (سا نيسوت سمسو) ومسؤول ختم ملك الوجه البحرى (ختمت بيتى) وخادم الإلهة باستت (حم نتر باستت)، واسمه معناه ماعت الجميله أو العدل التمام.

 حياته 
هو ابن الملك سنفرو، اللى أسس الأسره الرابعه، بس أمه مش معروفه لحد دلوقتي. و كان أخ مش شقيق للملك خوفو، أخوه من الأب بس.
اتجوز من الست إتت اللى مالهاش لقب معروف إلا المعروفة من الملك (رخيت نيسوت). وعياله كتير، منهم الولاد: حم إيونو ، إيسو، خنتى مرش، والبنات: چفاتسن و إسيسو، وكل دول كانو بيتصوروا دايما على انهم كبار وبالغين، بس الباقيين اللى هما إتسن و إنكاف وسرفكا ووحم كا وشپسسكا وكا نخت وعنخ إر شرتف وعنخ إر فندف ونب خنت وبنته باجيتى كمان كلهم كانو بيتصوروا على انهم عهيال صغيره فى النقوش.
وابنه حم إيونو محتما يكون هو نفسه الوزير والمهندس حم إيونو اللى كان مسؤول عن عن تصاميم الهرم الكبير فى الجيزه.

 لينكات برانيه 

 مصادر 

تصنيف:مهندسين